Materiál na rokovanie Obecného zastupiteľstva v Malom Lapáši

*Návrh plánu kontrolnej činnosti hlavného kontrolóra*

*obce Malý Lapáš na 2. polrok 2020*

Materiál obsahuje:

1*. Dôvodovú správu*

*2. Návrh na uznesenie*

*3. Návrh plánu kontrolnej činnosti hlavného kontrolóra obce Malý Lapáš na 2. polrok 2020*

Vypracovala:

*Ing. Magdaléna Dojčanová,*

*hlavný kontrolór obce*

Dôvodová správa

k  návrhu plánu kontrolnej činnosti na 2. polrok 2020

*V zmysle § 18 f ods. 1 písm. b) zákona č. 369/1990 Z.z. O obecnom zriadení v znení neskorších*

*predpisov a o zmene a doplnení niektorých zákonov hlavný kontrolór obce predkladá*

*Obecnému zastupiteľstvu v Malom Lapáši Návrh plánu kontrolnej činnosti hlavného kontrolóra na 2. polrok 2020, ktorý bol zverejnený spôsobom obvyklým v obci 15 dní pred prerokovaním v obecnom zastupiteľstve.*

*Súčasťou predloženého materiálu je aj návrh na uznesenie poveriť hlavného kontrolóra na výkon kontrolnej činnosti v rozsahu predloženého návrhu plánu kontrolnej činnosti v súlade s novým zákonom č. 357/2015 Z. z. o finančnej kontrole a vnútornom audite a o zmene a doplnení niektorých zákonov.*

 ***NÁVRH UZNESENÍ***

**Obecné zastupiteľstvo v Malom Lapáši**

 **I. schvaľuje:**

1.Návrh plánu kontrolnej činnosti hlavného kontrolóra obce Malý Lapáš na 2. polrok 2020

**II. poveruje:**

1. Hlavného kontrolóra obce Malý Lapáš na výkon kontroly v súlade so schváleným plánom kontrolnej činnosti.

Ing. Magdaléna Dojčanová, hlavný kontrolór obce Malý Lapáš

*Obecné zastupiteľstvo*

*Obce Malý Lapáš*

N á v r h plánu kontrolnej činnosti na 2. polrok 2020

V zmysle zákona 369/1990 Z. z. O obecnom zriadení v znení neskorších predpisov, § 18f, odst. l , písm. b, predkladám Obecnému zastupiteľstvu Malý Lapáš návrh plánu kontrolnej činnosti na obdobie 01.07.2020 - 31.12.2020.

 Pri výkone kontrolnej činnosti budem postupovať v súlade s novým zákonom č. 357/2015 o finančnej kontrole a vnútornom audite a o zmene a doplnení niektorých zákonov a ostatných platných zákonov platných vo verejnej správe.

 Kontrolná činnosť bude zameraná na:

*A. Kontrolnú činnosť:*

* *Vypracovanie Odborného stanoviska hlavného kontrolóra k návrhu rozpočtu obce Malý Lapáš na rok 2021,*

*- Následná finančná kontrola došlých faktúr v súlade s platnou legislatívou na obci Malý*

 *Lapáš za prvý polrok 2020.**Miesto výkonu kontroly je obecný úrad Malý Lapáš.*

* *Kontrola dodržiavania a uplatňovania právnych predpisov a interných smerníc obce Malý Lapáš v oblasti použitia účelových dotácií z rozpočtu obce za rok 2020 v organizáciách, ktorým boli poskytnuté dotácie. Miesto výkonu kontroly – obecný úrad Malý Lapáš a organizácie, ktorým boli poskytnuté dotácie.*

 *- Spolupráca pri vypracovaní všeobecne záväzných nariadení a vnútorných smerníc obce*

* *Vypracovanie plánu práce kontrolnej činnosti na I. polrok 2021,*
* *Kontrola vybavených sťažností a petícií v podmienkach obce Malý Lapáš. Miesto výkonu kontroly obecný úrad Malý Lapáš.*

 *- Vybavovanie podnetov prijatých v súlade so zákonom č. 54/2019 O ochrane oznamovateľov protispoločenskej činnosti a o zmene a doplnení niektorých zákonov v obci Malý Lapáš.*

* *Po vykonaní následnej kontroly, spracovanie správy o výsledku kontroly.*
* *Možné kontroly vykonané na základe uznesenia Obecného zastupiteľstva v Malom Lapáši.*

*B. Ostatné úlohy*

1. Zúčastňovať sa na odborných seminároch a školeniach týkajúce sa oblasti kontroly a ekonomiky na RVC Nitra.

2. Na požiadanie poskytnúť metodickú pomoc pracovníkom OcÚ a jednotlivým komisiám pri OZ.

Malý Lapáš, 31.05.2020

*Vypracovala*: Ing. Magdaléna Dojčanová

 kontrolór obce

*Vyvesené na úradnej tabuli*: